Cuneiform Tablet TC 2 18
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma a-šur-ma-lik-ma i-a-šar ù {d}IŠKUR-ṣú-lu-li-ma URUDU ša PUZUR₄-a-šur i li-bi i-a-šar i-šu-ú URUDU ta-áš-bi-ta-am i-dí-ni-a-tí ki-ma URUDU-i-ú i-na bu-ru-uš-ḫa-dum ma-aḫ-ṣú-ni i-ri-qám lá ni-gu₅-ur-ma a-na bu-ru-uš-ḫa-dum lá nu-šé-ri-ib e-ma-ri-i šé-ri-a-ma URUDU-ú-šu a-na bu-ru-uš-ḫa-dum lu nu-šé-ri-ib šu-ma ṭup-pu-šu ša PUZUR₄-a-šur a-ṣé-ri-ni i-li-kam ší-ta-me-a-šu-ma a-ni-ša-am šé-bi₄-lam i ša-am-ší ṭup-pì-ni ta-ša-me-ú e-ma-ri šé-ri-am